Para outras páxinas con títulos homónimos véxase: Tupaia.

| *Urogale everetti*Tupaia de Mindanao, tupaia de Filipinas |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Orde: | Scandentia |
| Familia: | Tupaiidae |
| Xénero: | ***Urogale***Mearns, 1905 |
| Especie: | ***U. everetti*** |

 |
| Nome binomial |
| *Urogale everetti*(Thomas, 1892) |

***Urogale everetti***, coñecida na bibliografía internacional como **tupaia de Mindanao** ou **tupaia de Filipinas**, é unha especie de mamífero placentario da orde dos escandentios e familia dos tupaíidos, a única do xénero *Urogale*.

É endémica da illa de Mindanao, en Filipinas.

O seu estado de conservación na actualidade, segundo a UICN, é *LC* (pouco preocupante).

Caracteísticas
--------------

*Urogale everetti* é a máis pesada das tupaias, xa que chega aos 355 g, e é de hábitos sobre todo terrestres.

Mide entre 17 e 20 cm de cabeza e tronco, máis de 11 a 17 cm da cola. Ten un fociño particularmente alongado e unha cola arredondada e peluda. A súa pelaxe é de coloración parda, coas partes inferiores de cor alaranxada ou amarela. É de hábitos diúrnos, desprazándose rapidamente no solo.

Bioloxía
--------

Distribución.
### Distribución e hábitat

*Urogale everetti* encóntrase, como os seus nomes vulgares indican, en Mindanao, en Filipinas, (e tamén nas illas de Dinagat e Siargao), onde vive en selvas e zonas montañosas de vexetación densa, normalmente ao longo dos cursos fluviais, até alturas entre os 900 e os 1200 m.

### Nutrición

A súa dieta é variada, e inclúe insectos, lagartos, paxaros, ovos de aves e froitas.

### Reprodución

Crese que na natureza aniñan no solo, ou en acantilados. Observáronse os seus hábitos de cría en cativerio, onde as femias paren 1 ou 2 crías despois dun período de xestación de 54 a 56 días.

Taxonomía
---------

### Descricións

Xénero
O xénero *Urogale* foi descrito en 1905 polo ornitólogo e naturalista estadounidense Edgar Alexander Mearns, en *Proc. U. S. Natl. Mus.*, **28**: 435.

Especie
A especie fora definida anteriormente, en 1892, polo zoólogo británico Oldfield Thomas, en *Ann. Mag. Nat. Hist*. ser. **6, 9**: 250.

### Etimoloxías

Xénero
O nome do xénero, *Urogale*, está formado polo elemento do latín científico *uro-*, tirado do grego antigo οὐρά *ourá*, 'cola' e palabra grega γαλῆ *galẽ*, 'donicela'. Literalmente, 'donicela de cola'.

Especie
O nome específico, *everetti*, é unha homenxe ao administrador colonial británicoe recolledor de espécimes zoolóxicos Alfred Hart Everett (1848–1898).

### Sinónimo

A especie coñeceuse tamén polo sinónimo *Urogale cylindrura* Mearns, 1905.

### Clasificación

O xénero *Urogale* é monoespecífico, e non se lle coñecen subespecies:

* **Xénero *Urogale***
	+ *Urogale everetti*

Notas
-----

1. 1 2 3  Tabaranza, B. Gonzalez, J. C. Rosell-Ambal, G. & Heaney, L. (2008): *Urogale everetti* na Lista vermella *da UICN.*
2. 1 2 3 4  *Urogale everetti* en *MSW*.
3. ↑  Napier, John Russell & Prudence Hero Napier (1976): *Handbook of living primates: morphology, ecology and behaviour of nonhuman primates*. New York, NY, USA: Academic Press. ISBN 978-0-12-513850-5.
4. 1 2 3 4  Nowak, Ronald M. (1999).
5. ↑  *Urogale* en *MSW*.
6. ↑  *Urogale* Arquivado 15 de febreiro de 2016 en Wayback Machine. en Animalia. *Etymology of animal names*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Urogale everetti Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Urogale everetti*** |

### Bibliografía

* Kowalski, Kazimierz (1981): *Mamíferos. Manual de teriología*. Madrid: H. Blume Ediciones. ISBN 84-7214-229-9.
* Nowak, Ronald M. (1999): Walker's Mammals of the World. 6ª ed. Baltimore, Maryland, EE. UU.: The Johns Hopkins University Press. ISBN 978-0-8018-5789-8.
* Vaughan, T. A. (1986): *Mammalogy*. Third Edition. Fort Worth, Texas, USA: Saunders College Publishing.
* Wilson, D. E. & Reeder, D. M. eds. (2005): *Mammal Species of the World. A Taxonomic and Geographic Reference*, 3ª ed. Baltimore, Maryland, USA: The Johns Hopkins University Press. ISBN 0-8018-8221-4.
* Yates, T. L. (1984): "Insectivores, elephant shrews, tree shrews, and dermopterans" en Anderson, S. & J. K. Jones, Jr. eds. *Orders and Families of Recent Mammals of the World*. Nova York: John Wiley and Sons, pp. 117–144.

### Outros artigos

* Escandentios
* Tupaíidos

### Ligazóns externas

* *Urogale everetti* na ADW. Con abundante información, imaxes e bibliografía *(en inglés)*

|  |  |
| --- | --- |
| Identificadores taxonómicos | 
* ADW: Urogale\_everetti
* EOL: 327862
* Fossilworks: 234226
* GBIF: 2436324
* iNaturalist: 46300
* IRMNG: 11099687
* ITIS: 573231
* MSW: 11900067
* NCBI: 192726

 |

|  |  |
| --- | --- |
| Identificadores | 
* UMLS: C1459185

 |